b'\n_START_ARTICLE_\nPeeter Lorents\n_START_PARAGRAPH_\nPeeter Lorents (s\xc3\xbcndinud 25. septembril 1951) on eesti matemaatik ja poliitik, alates 1. augustist 2017 Tallinna Tehnika\xc3\xbclikooli IT Kolled\xc5\xbei direktor._NEWLINE_Ta on \xc3\xb5ppinud Tallinna Muusikakeskkoolis, l\xc3\xb5petas aastal 1971 N\xc3\xb5o Keskkooli. Ta on \xc3\xb5ppinud Tartu \xc3\x9clikooli matemaatikateaduskonnas, kuid l\xc3\xb5petas aastal 1974 kaug\xc3\xb5ppe teel Tallinna Pedagoogilise Instituudi (t\xc3\xb6\xc3\xb6tades aastatel 1972\xe2\x80\x931974 \xc3\xb5petajana Valgj\xc3\xa4rve 8-klassilises koolis._NEWLINE_Tema uurimisvaldkonnaks on olnud matemaatiline loogika._NEWLINE_Aastal 1980 kirjutas ta alla 40 kirjale._NEWLINE_Ta oli VII Riigikogus Koonderakonna \xc3\x9chenduse fraktsiooni esimees 18. veebruarist 25. oktoobrini 1993._NEWLINE_Ta valiti Koonderakonna ja Maarahva \xc3\x9chenduse ridades 1995. aastal VIII Riigikogusse.'